IKTATÓSZÁM: 07-7/454-18/2018 TÁRGY:a pécs és környéke szociális alapszolgáltatási és gyermekjóléti alapellátási központ és családi bölcsőde hálózat működtetésének átszervezéséhez szükséges döntések

Melléklet:12 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2018. május 18.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:Pfeffer József

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK), jelenleg két napközbeni gyermekfelügyeletet működtet. A feladatra 2017. évtől állami támogatás nem igényelhető.

A **Tanul-lak 2 Napközbeni Gyermekfelügyelet** orfűi telephelyen lát el feladatot, melyet az önkormányzat költségvetéséből jelentős összeggel támogat. Polgármester Asszony kezdeményezte a Telephely fenntartói átvételét, melyhez szükséges a Pécsi Többcélú Agglomerációs Társulás Tanácsának döntése. A napközbeni gyermekfelügyelet változatlan személyi és tárgyi feltételekkel működne tovább.

A **Fészek Napközbeni Gyermekfelügyelet** a PKSZAK székhelyén működik. Az intézményvezető 2017. év júliusától kidolgozott egy működési programot, melyet a fenntartó is támogatott. Az eltelt egy év tapasztalata alapján azonban a gyermekfelügyelet kizárólag térítési díjakból gazdaságosan nem működtethető, az intézménynek veszteséget jelent. Az intézmény javasolja a Fészek Napközbeni Gyermekfelügyelet megszüntetését. A munkavállalót a Kicsi-kék Családi Bölcsődében tovább foglalkoztatják, a gyermekek elhelyezése az iskola szorgalmi időszakának végével nem jelent problémát, új gyermeket nem vesznek fel. A szülők a szükséges tájékoztatást megkapták.

A **Kicsi-kék Családi Bölcsőde** 2017. augusztusától ingatlan felújítás miatt új telephelyre költözött. A bérleti szerződést az intézményvezető 1 év időtartamra kötötte meg, amely alapján a működési engedély 2018. augusztus. 31-ig érvényes. A működés folyamatosságának biztosítása érdekében a bérleti szerződés, illetve a működési engedély további egy évre történő meghosszabbítása szükséges a felújított ingatlanba való visszaköltözés várható időpontjáig.

További módosítások szükségesek a telephely szakmai programjában. Kiegészítésre kerültek a szolgáltatást nyújtó személy alapadatai, feltüntetésre került a végzettséget tanúsító okirat száma.

A nyitvatartási idő módosul 7.30-16.30 közötti időtartamra. A gondozási, nevelési, fejlesztési feladatok kerültek bővebb szakmai kifejtésre.

A **Csiperke Családi Bölcsőde** szakmai programjában az elmúlt évben történt szakértői ellenőrzés megállapításai alapján kiegészítésre kerültek a szolgáltatást nyújtó személy alapadatai, feltüntetésre került a végzettséget tanúsító okirat száma. Az alapelvek a jogszabályi előírásoknak megfelelően az országos bölcsődei alapelvek szerint kerültek átdolgozásra. A tárgyi feltételeket taglaló fejezetben részletesebben kerültek felsorolásra a játékok és eszközök. A napirendben meghatározott különböző tevékenységek időintervallumai bővítésre kerültek. Az ellátás igénybevétele pont alatt javításra került az intézménnyel kötött megállapodás szövegrész. A házirendről szóló tájékoztatás átkerült a szolgáltatásról szóló tájékoztatás címszó alá. A házirendben a panaszkezelés módja változtatásra került.

A **Manócska-ház Családi Bölcsőde** esetében a szakmai programban kiegészítésre kerültek a szolgáltatást nyújtó személy alapadatai, feltüntetésre került a végzettséget tanúsító okirat száma. Az alapelvek a jogszabályi előírásoknak megfelelően az országos bölcsődei alapelvek szerint kerültek átdolgozásra. A tárgyi feltételeket taglaló fejezetben részletesebben kerültek felsorolásra a játékok és eszközök. A napirendben meghatározott különböző tevékenységek időintervallumai bővítésre kerültek. Az ellátás igénybevétele pont alatt javításra került az intézménnyel kötött megállapodás szövegrész. A házirendről szóló tájékoztatás átkerült a szolgáltatásról szóló tájékoztatás címszó alá. A házirendben a panaszkezelés módja változtatásra került.

A fentieken túl szükséges a PKSZAK **székhelyének** működési engedély módosítása következők alapján:

 A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Kormányrendelet 50/F. § (2) bekezdése szerint az egyéb főzőhelyként szociális étkeztetést nyújtó engedélyes fenntartója 2018. június 30-ig köteles kérelmezni az engedélyes által nyújtott szolgáltatásra vonatkozó adatok – szociális konyhára vagy népkonyhára történő – módosítását. Ha a fenntartó a határidőt elmulasztja, a működést engedélyező szerv az egyéb főzőhelyként nyújtott szociális étkeztetést törli a nyilvántartásból.

Az egyéb főzőhely, mint szolgáltatási mód nem szűnik meg, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SZCSM rendelet módosítása okán a szociális konyha keretén belül kerül szabályozásra, mint a szociális konyha egyik formája. „50/F. § (2) A működési engedélyben a fentiek alapján a szociális konyhára történő módosítást szükséges kezdeményezni.

**Túrony Község** polgármestere kezdeményezte a társulás elnökénél, hogy a gyermekek napközbeni ellátása keretén belül a Mesevár Családi Bölcsőde fogadhassa a településen élő 3 év alatti gyermekeket. Szalánta polgármesterével történt egyeztetés után javasolható, hogy a telephely szabad férőhelyein fogadhassa a túronyi gyermekeket. A feladatellátásról megállapodás megkötése szükséges, mely az előterjesztés mellékletét képezi. Az ellátási terület vonatkozásában a PKSZAK és a Mesevár Családi Bölcsőde szakmai programjai módosításra kerültek, kiegéítlve Túrony Község közigazgatási területével.

A Mesevár Családi Bölcsőde szakmai programjában a személyi feltételek pontban, a segítő személy adatai módosításra kerültek.

Kérem, a Tisztelt Társulási Tanácsot, hogy a fenti módosításokat szíveskedjék jóváhagyni és az előterjesztéshez mellékelt dokumentumokat elfogadni.

Pécs, 2018. május 11.

**Pfeffer József s.k.**

**a társulás elnöke**